Moneta
Moneta, (lat. 'hun, som giver gode råd' eller 'den, der erindrer'), i romersk religion tilnavn til Juno, hvis helligdom lå på Arx, den ene af Capitolhøjens to toppe. Da den romerske møntfabrikation oprindelig foregik i nærheden af dette tempel, blev Moneta med tiden et udtryk for 'mønt' og 'penge' og overgik dermed til en række europæiske sprog som betegnelse for penge, jf. "moneter".